**นโยบายของนายกเทศมนตรีพรรณานคร แถลงต่อสภาเทศบาลตำบลพรรณานคร**

**เมื่อวันที่ 11 พฤษภาคม 2564**

 นโยบายการบริหารงาน ที่จะพัฒนาเทศบาลตำบลพรรณานครให้มีความเจริญก้าวหน้าในทุกด้าน และจะบริหารงานเทศบาลตามอำนาจหน้าที่ที่กฎหมายและระเบียบกำหนดไว้โดยจะยึดถือประโยชน์สุข ของประชาชนเป็นสำคัญ ใช้วิธีการบริหารเทศบาลตามพระราชกฤษฎีกาว่าด้วยหลักเกณฑ์และวิธีการบริหารบ้านเมืองที่ดี พ.ศ. 2546 ***ภายใต้แนวนโยบายของคณะพัฒนาพรรณา ที่ว่า “รวดเร็ว ว่องไว เข้าถึงประชาชน”*** เพื่อให้เทศบาลตำบลพรรณานคร มีความเจริญก้าวหน้าอย่างยั่งยืน กระผม ในฐานะนายกเทศมนตรีตำบลพรรณานคร ขอแถลงนโยบายการพัฒนาเทศบาลตำบลพรรณานคร โดยได้กำหนดนโยบายการพัฒนา จำนวน ๖ ด้าน ดังต่อไปนี้

 **๑. ด้านเศรษฐกิจ**

 **๑.๑ ส่งเสริมและพัฒนาอาชีพ อาชีพเสริม อาชีพทางการเกษตร ให้กับประชาชนเพื่อเพิ่มทักษะในการประกอบอาชีพ**

 ๑.๒ ส่งเสริมสนับสนุนเกษตรกรในการพัฒนาอาชีพเพื่อความมั่นคงในชีวิต

 **๑.๓ ปรับปรุงภูมิทัศน์บริเวณหนองทุ่มให้เป็นสถานที่ท่องเที่ยว**

 ๑.๔ สนับสนุนการผลิตปุ๋ยชีวภาพและยากำจัดศัตรูพืชจากธรรมชาติ ปราศจากสารเคมี

 **๒. ด้านการพัฒนาคุณภาพชีวิต สังคม และชุมชน**

 **๒.๑ สนับสนุนส่งเสริมและพัฒนาคุณภาพชีวิตของประชาชน**ทุกช่วงวัยรวมถึงการจัดสวัสดิการแก่ผู้สูงอายุ ผู้พิการ และผู้ด้อยโอกาสให้มีคุณภาพชีวิตที่ดีขึ้น

 ๔.๒ สนับสนุนส่งเสริมและพัฒนาศักยภาพของสตรี องค์กรในชุมชน ผู้นำชุมชน ประชาชน และผู้สูงอายุให้มีคุณภาพชีวิตที่ดีขึ้น

๔.๓ สนับสนุนกิจกรรมโรงเรียนผู้สูงอายุให้มีความเข้มแข็งและยั่งยืน

**๔.๔ สนับสนุนส่งเสริมการดำเนินงานของอาสาสมัครป้องกันภัยฝ่ายพลเรือน (อปพร.) ให้มีความเข้มแข็ง ทั้งในด้านการดูแลรักษาความปลอดภัยในชีวิตและทรัพย์สินของประชาชน** การส่งเสริมกิจกรรมของสมาชิก อปพร. และการจัดสวัสดิการให้กับสมาชิก อปพร.

 **๓. ด้านการศึกษา ศาสนา และวัฒนธรรม**

**๓.๑ สนับสนุนส่งเสริมกิจกรรมการศึกษาของโรงเรียนในพื้นที่**

**๓.๒ ส่งเสริมและพัฒนาคุณภาพการศึกษาของศูนย์พัฒนาเด็กเล็กให้ได้มาตรฐาน**

**๓.๓ ส่งเสริมให้มีลานกีฬาของแต่ละหมู่บ้านเพื่อให้เยาวชน และประชาชนได้ออกกำลังกาย**

**๓.๔ ส่งเสริมการแข่งขันกีฬาภายในของแต่ละหมู่บ้านเพื่อสร้างความสมัครสมานสามัคคีในชุมชน**

**๓.๕ จัดให้มีการแข่งขันกีฬาประเพณีประจำปี**

**๓.๖ สร้างสนามกีฬาระดับตำบลที่บ้านหนองอ้อ**

๓.๗ จัดให้มีการตักบาตรแด่พระภิกษุสงฆ์ ทุกวันพระใหญ่บริเวณถนนหน้าพิพิธภัณฑ์พระอาจารย์ฝั้น อาจาโร สืบต่อไป

๓.๘ สนับสนุนงานประเพณี ฮีต ๑๒ ครอง ๑๔ ให้คงอยู่สืบต่อไป

๓.๙ อนุรักษ์เทศกาลสงกรานต์ รดน้ำดำหัวผู้สูงอายุ แห่เทียนพรรษา ลอยกระทง และอื่น ๆ ให้คงไว้สืบไป

๓.๑๐ ช่วยเหลือสนับสนุนการจัดงาน**รำลึกครบรอบวันมรณภาพหลวงปู่ฝั้น อาจาโร**

๓.๑๑ ส่งเสริมให้มีงานเจ้าปู่ตา และหลักบ้านหลักเมืองของหมู่บ้าน

 **๔. ด้านสาธารณสุขและสิ่งแวดล้อม**

 **๔.๑ ส่งเสริมสนับสนุนการดำเนินงานของ อสม.แต่ละหมู่บ้านให้เป็นรูปธรรม สนับสนุนการป้องกันและควบคุมโรค การฟื้นฟูสมรรถภาพ และการส่งเสริม**ความรู้ด้านสาธารณสุขมูลฐานแก่ประชาชนเพื่อสุขภาพอนามัยที่สมบูรณ์แข็งแรง

 **๔.๒ จัดเจ้าหน้าที่ออกเยี่ยมเยียนชุมชน และเยี่ยมผู้พิการและผู้ป่วยติดเตียงเพื่อให้การช่วยเหลือต่อไป**

๔.๓ พัฒนา ส่งเสริมการบริหารจัดการเรื่องขยะมูลฝอยให้สามารถจัดเก็บขยะได้รวดเร็ว เป็นชุมชนที่น่าอยู่ การบริหารจัดการขยะอย่างเป็นระบบ

๔.๔ ส่งเสริมให้ประชาชนเข้ามามีส่วนร่วมในการร่วมอนุรักษ์ บำรุงรักษาการจัดการทรัพยากรธรรมชาติและสิ่งแวดล้อมอย่างยั่งยืน

๔.๕ จัดทำธนาคารน้ำใต้ดินในทุกลำห้วย หนองน้ำที่มีอยู่แล้ว เพื่อให้ทุกแหล่งน้ำมีน้ำใช้ในการเกษตร อุปโภคและบริโภคตลอดปีไม่ต้องรอน้ำจากเขื่อนน้ำอูน

**๕. ด้านโครงสร้างพื้นฐาน**

 **๕.๑ พัฒนาเส้นทางคมนาคมให้มีสภาพพร้อมใช้งานและได้มาตรฐาน**

๕.๒ สร้างถนน คสล. ในหมู่บ้านที่ยังเหลืออยู่ให้แล้วเสร็จ

๕.๓ ปรับปรุง ซ่อมแซมถนนลูกรัง ถนนเพื่อการเกษตร ให้มีสภาพพร้อมใช้งานและได้มาตรฐาน

 **๕.๔ ติดตั้ง ปรับปรุง ซ่อมแซมไฟฟ้าส่องสว่าง ถนนภายในหมู่บ้านเพื่อความปลอดภัยในชีวิตและทรัพย์สินของประชาชน**

 ๕.๕ ก่อสร้าง ปรับปรุง ซ่อมแซมระบบระบายน้ำให้ได้มาตรฐานเพื่อแก้ไขปัญหาน้ำท่วมอย่างเป็นรูปธรรม

 **๖. ด้านการบริหารจัดการที่ดี**

 **๖.๑ ส่งเสริมการมีส่วนร่วมของประชาชนในการพัฒนาท้องถิ่น** และสร้างกระบวนการมีส่วนรวมของประชาชนในการจัดทำแผนพัฒนาท้องถิ่น

 **๖.๒ พัฒนาบุคลากร ปรับปรุงและจัดให้มีเครื่องมือเครื่องใช้ในการปฏิบัติงานที่มีประสิทธิภาพ**

 **๖.๓** บริหารงานเทศบาลตามอำนาจหน้าที่ที่กฎหมายและระเบียบกำหนดไว้ ด้วยความซื่อสัตย์ สุจริต โปร่งใส ตรวจสอบได้ ตอบสนองความต้องการของประชาชน โดย**คำนึงถึงผลประโยชน์ส่วนรวมของประชาชนในท้องถิ่น**